Անցնող շաբաթ Ազգային ժողովում մեկնարկել էր կառավարության հավանությանն արժանացած` «Ընտանիքում բռնության կանխարգելման, ընտանիքում բռնության ենթարկված անձանց պաշտպանության եւ ընտանիքում համերաշխության վերականգնման մասին» աղմկահարույց օրինագծի քննարկումների փուլը: Խորհրդարանում այն ներկայացնում էր արդարադատության նախարարի տեղակալ Վիգեն Քոչարյանը: Ավելի վաղ օրինագիծը դրվել էր հանրային քննարկման եւ ենթարկվել հիմնարար փոփոխությունների: Նոյեմբերի 6-7-ը շարունակվող քննարկումներում փաստաթղթի վերաբերյալ պատգամավորների կարծիքներն ու գնահատականները խիստ հակասական էին: ԱԺ-ն ուրբաթ առավոտյան քվեների 73 կողմ, 12 դեմ եւ 6 ձեռնպահ հարաբերակցությամբ առաջին ընթերցմամբ ընդունեց օրենքի նախագիծը: